मिगी अज्ज बी किश-किश चेता ऐ जे ग्रां च इक पुराना पंचायत घर हा। उत्थें स’ञां बेल्लै किश लोक किट्ठे होंदे हे ते उदे सारें दे बश्कार राह्‌ड़े आह्‌ला लेखा दीनू भाई पन्त होर बौंह्‌दे हे। ओह् ग्रांς दे लोकें गी मता किश समझांदे हे। किश बैह्‌स-मुवासा बी होंदा हा। मतियां गल्लां सियासत उप्पर गै होंदियां हियां। किश गल्लां साढ़ी समझ च औदियां हियां ते किश गल्लां साढ़ी समझ थमां बाह्‌र होंदियां हियां। फ्ही दिखदे गै दिखदे ग्रां च पन्त हुदे कन्नै किश बाह्‌रले लोक बी औन लगी पे। मीटिंगां नित होन लगी पेइयां। पन्त हुंदा प्रभाव बी बधन लगा।